**DĖL ROKIŠKIO RAJONO SAVIVALDYBĖS TARYBOS 2015 M. RUGPJŪČIO 28 D. SPRENDIMO NR. TS-176 ,,DĖL ROKIŠKIO RAJONO SAVIVALDYBĖS APDOVANOJIMŲ KOMISIJOS SUDARYMO“ DALINIO PAKEITIMO**

2018 m. liepos 27 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

 Iš dalies pakeisti Rokiškio rajono savivaldybės tarybos 2015 m. rugpjūčio 28 d. sprendimo Nr. TS-176 ,,Dėl Rokiškio rajono savivaldybės apdovanojimų komisijos sudarymo“ 1 punktą:

 vietoje žodžių ,,Albinas Urbonas – rajono savivaldybės mero patarėjas, komisijos pirmininkas“ įrašyti žodžius ,,Inga Tidikienė – rajono savivaldybės mero patarėja, komisijos pirmininkė“;

 vietoje žodžių ,,Tadas Barauskas – rajono savivaldybės mero patarėjas“ įrašyti žodžius ,,Tadas Barauskas – rajono savivaldybės tarybos narys“;

 vietoje žodžių ,,Jūratė Čypienė – rajono savivaldybės tarybos narė“ įrašyti žodžius „Andrius Burnickas – rajono savivaldybės tarybos narys“.

 Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2015 M. RUGPJŪČIO 28 D. SPRENDIMO NR. TS-176 ,,DĖL ROKIŠKIO RAJONO SAVIVALDYBĖS APDOVANOJIMŲ KOMISIJOS SUDARYMO“ DALINIO PAKEITIMO**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Teikiamo sprendimo projekto tikslas yra pakeisti Rokiškio rajono savivaldybės tarybos 2015 m. rugpjūčio 28 d. sprendimo Nr. TS-176 ,,Dėl Rokiškio rajono savivaldybės apdovanojimų komisijos sudarymo“ 1 punktą. Teikiamo sprendimo projekto uždavinys yra gauti savivaldybės tarybos pritarimą keičiamam sprendimui, kuriuo tikslinama Rokiškio rajono savivaldybės apdovanojimų komisijos sudėtis.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 18 straipsnio 1 dalis, 29 straipsnio 8 dalies 2 punktas.

**Sprendimo projekto esmė.**

Reikia pakeisti Rokiškio rajono savivaldybės tarybos 2015 m. rugpjūčio 28 d. sprendimo Nr. TS-176 „Dėl Rokiškio rajono savivaldybės apdovanojimų komisijos sudarymo“ 1 punktą, kuriuo sudaryta komisija, nes: Albinui Urbonui išėjus iš darbo, mero patarėja dirba Inga Tidikienė; Tadas Barauskas yra savivaldybės tarybos narys; o vietoje Jūratės Čypienės savivaldybės taryboje -Andrius Burnickas.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio rajono savivaldybės apdovanojimų komisija yra pilnos sudėties.

**Finansavimo šaltiniai ir lėšų poreikis**.

Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

 Švietimo skyriaus vedėjo pavaduotoja Rita Elmonienė